
EPPUESKAREIDEN ENSIMMÄISET NELJÄ VIIKKOA:

**TUNNETAIDOT – TURVALLISESTI YHDESSÄ**

Tunnetaitojen harjoittelussa ja toiminnassa yhdistyivät sujuvasti äidinkieli, liikunta, ympäristöoppi, musiikki ja kuvallinen ilmaisu sekä lasten osallisuus.

Eskareiden ja eppujen uuden väriryhmän oppijoiden toisiinsa tutustuminen oli aluksi tärkein tehtävämme myös tunnetaitojen harjoittelun perustaksi.

Tunnetaitoharjoittelumme aiheistoa:

* tunteiden nimeäminen, tunnistaminen ja ilmaiseminen
* minäkäsitys ja itsetunto
* empatia
* kunnioittava vuorovaikutus

|  |  |  |  |
| --- | --- | --- | --- |
| LASTENTARHANOPETTAJA (Marjo) | LASTENTARHANOPETTAJA (Raimo) | LUOKANOPETTAJA (Anne) | KOULUNKÄYNNINOHJAAJA (Pirjetta) |
| **KAVERITAIDOT**  Käytössä toiminnallisia harjoitteita oppaasta: kaikille (MLL)  **MAANANTAI:**  •Musiikissa opettelemme kaksi kaveruusaiheista uutta laulua: Ystävyys sekä  Miten voin sua kosketta (+ höyhenleikki)  •Musiikkileikki: Kaverin tanssijalat → Kaverin liikkeiden rytmitys soittimilla  •Tilannekortit→ keskustelua (Kaveritaidot kaikille)  •Kuvakirja, tarina kaveruudesta: Myyrä parantaa hiiren  **TIISTAI:**  •Liikuntaa SDM (Sherborne Developmental Movement) -menetelmällä. Lähtökohtana  oman kehon tunteminen, vuorovaikutussuhteet ja tilan hahmottaminen.  •Harjoitukset tehdään pareittain erikokoisissa ryhmissä.  •Kaverilauseet-lomake → keskustelu ja täyttäminen (Kaveritaidot kaikille)  •Kerrataan maanantaina opetellut uudet ystävyyslaulut  **KESKIVIIKKO:**  •Kaverikollaasi omasta väriryhmästä→ Piirretään, leikataan ja liimataan omat kuvat yhteiselle kartongille.  •Keksitään oman väriryhmän alkukirjaimella alkavia sanoja, jotka voisivat  •kuvata omaa ryhmää esim. Vihreät: vahvoja, vauhdikkaita, voimakkaita…  •Kirjoitustaitoiset kirjoittavat ne kollaasiin  •Leikki-välitunti (rakentelu-yhteisleikki)  •Toiminnalliset yhteisleikit (Kaveritaidot kaikille): Erilaiset moikkaukset, Minä pidän ja Se joka… | **TUNTEIDEN TUNNISTAMINEN**  **Kielellinen ilmaisu ja ylli:**  Tutustuimme toisiimme ja opettelimme toistemme nimet eri leikkien ja laulujen avulla   * ”Sähkötys”-leikki piirissä istuen käsikädessä  sanatonta viestintää * juttelimme itselle tärkeistä, mieluisista asioista ja kiinnostuksen kohteista (tunnekortit) * tunnekorteista tunnistimme kuvan esittämän tunnetilan ja matkimme kuvien ilmeitä (tunne) * Välillä toteutimme liikuntaleikkitoiveita; mm.”Ukko Jörrikkä”, ”Pienet kalat uivat” * kuvakirja ”Klasu Klovni” – keskustelua kuvien ja tarinan herättämistä tunteista   **Liikunnallinen ilmaisu**: **ilo/pettymys**  - lämmittelynä liikkumista djembe-rytmien mukaan- liike/pysähdys ja jähmettynyt asento  seisten, istuen, selin- ja päinmakuulla, kehon eri osat  - ”Kissa ja hiiri”-leikki; piirissä ja sen ympärillä kissa ajaa hiirtä takaa – hippaleikki  - viesti; kaksi joukkuetta etsivät piilotettua ”kulkusta” hernepussien alta (ilo/pettymys)  - lasten liikuntaleikkitoiveet: mm. ”Jäätelökone”,  **Musiikki: tunnetiloja ja musiikin teoriaa**  Eri tunnetilat soitossa ja lauluissa; d-duuri/molli-asteikon 5 ensimmäistä säveltä   * opettelimme tunnistamaan duuri- ja molliasteikon eron (asteikon 3. sävel; f# / f-sävel) * sävelmä ”Satu meni saunaan” duurissa ja mollissa (palakellopeli) * soittimet harjoittelun tueksi (BX, pkp, kantele – yhteissoittoharjoittelua * opettelimme laulaen kalevalaisen kantelesävelmän ”Kettu itki poikiansa”,tahtilaji 5/4, molli   **Kuvallinen ilmaisu: piirtäminen liiduilla**  - kukin valitsi ja nimesi omat neljä eri tunnetilaa ja piirsi ne (4 ruutua) – värit/tunteet  - teimme yhdessä joka ryhmälle oman tunnemittarin, jolla arvioimme lähinnä ryhmän, myös omaa käyttäytymistä, tyytyväisyyttä, onko se 0-rajan ylä- (+/vihreä) vai ala- (-/punainen) puolella, arviointi tehtiin yhdessä – piirsimme hymynaamoja 1-3, ryhmän arvioinnin mukaan. | **TURVATAIDOT**  **Maanantai:**  Tutustutaan itseen ja toisiin. Pyritään lisäämään itsearvostusta, itseluottamusta ja turvallisuuden kokemista.  -Tervehdysleikki  -Tehosekoitin  -Missä olen hyvä –torni  -Kaikkia meitä tarvitaan – kone (soittimet)  -Oravasatu –laulua aloitellaan kuunnellen leikeissä, jatketaan tiistaina, otetaan rytmisoittimia keskiviikkona  -Taideteos: taustalle turvallisia muotoja turvallisilla väreillä väritettyinä; päälle piirrettynä ja leikattuna oma turvakaveri sekä sen pesä  **Tiistai:**  Yhdistetään Pirjetan ja Annen ryhmät salissa.  -Rakennetaan saliin pesät eri nurkkiin (neljä ryhmää). Pelastetaan lemmikkejä tulipalon keskeltä (tennispallot salin keskellä) kaupunkisotaidealla. (1. ja 2. viikolla)  -Reippaita liikenne- ja turvataitoaiheisia juoksuleikkejä, joissa tulee kosketusta mukavalla tavalla: ambulanssihippa, talo palaa (paloauto) ja kuka pelkää poliisia. (3. ja 4. viikolla)  Miten toimitaan hätätilanteessa?  -Harjoitellaan hätänumeroon soittamista.  **Keskiviikko:**  Harjoitellaan turvataitoja: sano ei, poistu ja kerro turvalliselle aikuiselle.  -Kuunnellaan Kertominen kannattaa –tarina.  -Mietitään ratkaisuja korttien tilanteisiin.  -Tehdään pieniä näytelmiä korttien pohjalta.  -Esitetään ja keskustellaan.  -Tehdään taideteos valmiiksi ja lauletaan Oravasatu –laulua. | **LIIKENNETURVALLISUUS**  **Maanantai:**  Johdannoksi aiheeseen luimme kirjan Miina ja Manu liikenteessä. Keskustelimme kirjan pohjalta turvallisesta liikkumisesta liikenteessä ja tutustuimme liikennemerkkeihin. Keskustelimme myös eppu-luokan ympän kirjassa olevasta kuvasta, joka oli myös liikenneaiheinen. Keskustelua ryhmissä syntyi hienosti sekä sadusta että turvallisuudesta liikenteessä. Liikennemerkkisuunnistus lähiympäristöön sujui onnistuneesti. Lapset tykkäsivät siitä kovasti. Liikenneaiheiset liikuntaleikit koulun pihassa olivat lasten mieleen.  **Tiistai:**  Keskustelimme edellisen päivän suunnistuksesta ja havainnoista. Kertailimme myös liikennemerkkejä. Teimme kuvistyön, johon lapset saivat valita annetuista vaihtoehdoista liikennemerkin, jonka värittivät ja liimasivat paperille. Sen jälkeen he saivat suunnitella liikennemerkille ympäristön. Kuvistöistä tuli hienoja ja lapset jaksoivat hyvin keskittyä työhön.  **Keskiviikko:**  Aloitimme aamun keskustelemalla heijastimen/heijastinliivin käytön tärkeydestä ja edellisten päivien tapaan turvallisesta käyttäytymisestä liikenteessä. Pelasimme liikennemerkki bingoa ja tutustuimme tableteilla turvapupu-sovellukseen. Lapset tykkäsivät tästä kovasti ja jaksoivat kiinnostua aiheesta vielä hyvin…ja varsinkin kun pääsivät lopuksi pelaamaan turvapupun pelejä.  http://turvapupu.net/images/preloader/lentopupu_vartalo.png |